Document ID: 32005R1177

KOMISIJOS REGLAMENTAS (EB) Nr. 1177/2005
2005 m. liepos 20 d.
iš dalies keičiantis Komisijos reglamentą (EB) Nr. 1238/95, nustatantį Tarybos reglamento (EB) Nr. 2100/94 dėl mokesčių Bendrijos augalų veislių tarnybai taikymo įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. liepos 27 d. Tarybos reglamentą (EB) Nr. 2100/94 dėl augalų veislių teisinės apsaugos Bendrijoje (1), ypač į jo 113 straipsnį,
pasitarusi su Administracine taryba,
kadangi:
(1)
1995 m. gegužės 31 d. Komisijos reglamente (EB) Nr. 1238/95, nustatančiame Tarybos reglamento (EB) Nr. 2100/94 dėl mokesčių Bendrijos augalų veislių tarnybai taikymo įgyvendinimo taisykles (2), yra nustatomi Bendrijos augalų veislių tarnybos (toliau - Tarnyba) taikomi mokesčiai ir tų mokesčių lygiai.
(2)
Tikimasi, kad bent iki 2005 m. pabaigos Tarnybos finansinis rezervas viršys sumą, reikalingą jos veiklos tęstinumui užtikrinti. Todėl metinis mokestis, kurį augalų veislių teisinės apsaugos Bendrijoje savininkai mokės Tarnybai 2006 ir 2007 metais, ir mokesčiai už techninę ekspertizę 2006 metais neturėtų būti didinami, kaip numatyta Reglamente (EB) Nr. 1238/95.
(3)
Reglamento (EB) Nr. 1238/95 nuostata dėl mokesčių už kopijų pateikimą turi būti iš dalies pakeista Reglamentu (EB) Nr. 1002/2005 taip, kad būtų atsižvelgta į 1995 m. gegužės 31 d. Komisijos reglamento (EB) Nr. 1239/95, nustatančio įgyvendinimo taisykles Tarybos reglamentui (EB) Nr. 2100/94 taikyti dėl Bendrijos augalų veislių tarnybos atliekamų procedūrų (3), dalinį pakeitimą.
(4)
Todėl Reglamentą (EB) Nr. 1238/95 reikėtų atitinkamai iš dalies keisti.
(5)
Šiame reglamente numatytos priemonės atitinka Bendrijos augalų veislių teisinės apsaugos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1238/95 iš dalies keičiamas taip:
1)
9 straipsnio 1 dalis pakeičiama taip:
„1. Tarnyba ima iš augalų veislių teisinės apsaugos Bendrijoje savininko (toliau - savininkas) mokestį už kiekvienus augalų veislių teisinės apsaugos Bendrijoje trukmės metus (metinis mokestis), kuris 2003-2007 metais yra 300 EUR, o 2008 metais ir vėliau - 435 EUR.“;
2)
12 straipsnio 1 dalies b punktas pakeičiamas taip:
„b)
mokesčiai už dokumentų patvirtintų kopijų pateikimą; ir“;
3)
I priedo lentelė iš dalies keičiama taip:
a)
antro stulpelio pavadinimas pakeičiamas taip:
„Mokestis 2003-2006 metais“;
b)
trečio stulpelio pavadinimas pakeičiamas taip:
„Mokestis 2007 metais ir vėliau“.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 20 d.

Labels: 7
2
15